थिएट्रिकल राइट्स के लिए 200 करोड़ मांग रहे मेकर्स, फ्लाॅप रहीं हैं एक्टर की पिछली तीन फिल्में
Prabhas Starrer Salaar Makers Demand 200 cr for Theatrical Rights Deal, प्रभास की अगली फिल्म ‘सालार’ से जुड़ी एक अपडेट सामने आई है। रिपोर्ट्स की मानें तो फिल्म के थिएट्रिकल राइट्स की डील अटक गई है।
प्रभास की अगली फिल्म ‘सालार’ से जुड़ी एक अपडेट सामने आई है। रिपोर्ट्स की मानें तो फिल्म के थिएट्रिकल राइट्स की डील अटक गई है।
इसकी वजह यह है कि मेकर्स ने फिल्म के लिए 200 करोड़ रुपए की डिमांड की है। हालांकि, अभी तक इस मामले पर मेकर्स की तरफ से कोई बयान सामने नहीं आया है।
आरआरआर को दिया गया था इतना अमाउंट
रिपोर्ट्स के मुताबिक, सालार के मेकर्स ने थिएट्रिकल राइट्स के लिए जितने करोड़ की मांग की है, उतना ही पैसा ‘आरआरआर’ के मेकर्स को दिया गया था। बड़ी बात यह है कि सालार का बजट भी 200 करोड़ ही है।
इतना अमाउंट पे करने को तैयार नहीं खरीददार
फिल्म के राइट्स के लिए मेकर्स ने तेलंगाना में 72 करोड़, सीडेड डिस्ट्रिक्ट में 35 करोड़ और आंध्र रीजन में 90 करोड़ रुपए की डिमांड की है। हालांकि, खरीददार मेकर्स को इतना बड़ा अमाउंट को पे करने के लिए तैयार नहीं है। इसकी बड़ी वजह प्रभास की पिछली फिल्मों के प्रदर्शन को माना जा रहा है।
फ्लाॅप रहीं पिछली तीन फिल्में
भले ही प्रभास पैन इंडिया स्टार हैं पर उनकी पिछली तीन फिल्में ‘साहो’, ‘राधेश्याम’ और ‘आदिपुरुष’ बॉक्स ऑफिस पर फ्लॉप रही हैं। प्रभास को अपने करियर में स्टारडम बाहुबली फ्रेंचाइज से मिला था। उनकी आखिरी हिट फिल्म 2017 में रिलीज हुई ‘बाहुबली 2’ थी।
28 सितंबर काे रिलीज होगा फर्स्ट पार्ट
सालार को ‘केजीएफ’ फेम डायरेक्टर प्रशांत नील ने ही डायरेक्ट किया है। हाल ही में इसका टीजर रिलीज हुआ जिसे फैंस ने काफी पसंद किया। फिल्म का पहला पार्ट 28 सितंबर को रिलीज होगी। इसमें प्रभास के अलावा पृथ्वीराज सुकुमारन, श्रुति हासन, टीनू आनंद और जगपति बाबू जैसे एक्टर्स नजर आएंगे।